
38 DR.30.09.2021 
 

Oleh itu, inisiatif dan strategi yang digariskan di bawah RMKe-12 perlu bersifat 
cakna dan prihatin kepada isu agihan agar kekayaan, pertumbuhan dan peluang dapat 
disebarkan merentasi semua golongan rakyat Malaysia khususnya masyarakat 
pedalaman, bumiputera dan Melayu, Orang Asli dan peribumi Sabah dan Sarawak. 
Kuncinya adalah pembangunan inklusif atau keterangkuman supaya tidak ada yang akan 
ketinggalan dengan izin, no one will be left behind.  

Tuan Yang di-Pertua, sebagai Pengerusi Majlis Pemulihan Negara, saya memikul 
amanah untuk memastikan segala strategi dan usaha-usaha pemulihan negara yang 
dirancang dapat dilaksanakan tanpa halangan. Mesyuarat pertama MPN telah 
memutuskan untuk menubuhkan majlis pemulihan di setiap negeri supaya setiap 
keputusan dilaksanakan segera dan proses pemulihan dapat benar-benar memberikan 
manfaat kepada rakyat.  

■1220 

 Antara cabaran besar kerajaan ialah menjana hasil negara untuk membiayai lebih 
banyak program pembangunan fizikal dan sosioekonomi. Kedudukan fiskal negara 
memerlukan kerajaan bersikap lebih berani untuk memperkasa peranan sektor swasta 
sebagai enjin pertumbuhan ekonomi menerusi usaha seperti kerjasama sektor awam 
swasta ataupun public-private partnership, dengan izin.  Ini disebabkan sektor swasta 
mempunyai surplus atau lebihan dalam sumber kewangannya manakala kerajaan 
mempunyai defisit.  

 Namun demikian, kerajaan mesti memantapkan pengurusan kewangannya 
dengan memperbaiki sistem kutipan hasil dan menggunakan undang-undang sedia ada 
untuk menyeragamkan sistem cukai jualan dan perkhidmatan, harmonisation of sales and 
service tax bagi memperbaiki prestasi kutipan hasil cukai. Ini dapat mengelakkan berlaku 
ketirisan dan ketidakpatuhan dalam pembayaran cukai yang boleh menjejaskan hasil 
negara.  

Peranan syarikat-syarikat berkaitan kerajaan GLC dan GLIC perlu dinilai semula 
agar aset-aset kerajaan yang ada dapat dioptimumkan untuk membantu 
memperkukuhkan infrastruktur negara bagi memantapkan proses pemulihan ekonomi dan 
pertumbuhan ekonomi selanjutnya.  GLC diminta supaya tidak bersaing dengan sektor 
swasta demi mengukuhkan keusahawanan negara kita.  Mereka seharusnya melabur 
dalam bidang yang berimpak tinggi termasuk meneroka pasaran baharu dalam dan luar 
negara.  

Sehubungan itu, kerajaan perlu memberikan tumpuan untuk memperkukuhkan 
sektor-sektor ekonomi yang memberikan sumbangan besar kepada keluaran dalam 
negara kasar dan menyediakan ekosistem yang kondusif bagi merancakkan pemulihan 
Malaysia dan menjadikan negara sebagai destinasi mesra perniagaan dan pelaburan 
yang mempunyai teknologi tinggi dan mempunyai nilai tambah (value added) yang lebih 
besar.  

Tumpuan juga perlu diberikan dalam penyediaan peluang pekerjaan meliputi 
pelbagai sektor moden seperti perkilangan dan perkhidmatan bagi memastikan 
pembangunan bakat dan modal insan memenuhi keperluan pembangunan sosioekonomi, 
di samping meneroka potensi pekerjaan baharu terutama melibatkan ekonomi gig dan 
yang berteraskan era teknologi digital.   

Kerajaan juga perlu meneruskan tindakan proaktif di bawah Majlis Pekerjaan 
Negara untuk mencapai sasaran mewujudkan 500,000 peluang pekerjaan pada tahun ini.  
Setakat ini, 376,000 pencari kerja telah berjaya mendapat pekerjaan di bawah inisiatif 
kerajaan.  

Pada permulaan pelaksanaan Rancangan Malaysia Kedua Belas ini, usaha untuk 
mengenal pasti secara agresif golongan yang menganggur akibat pandemik COVID-19 
perlu diberikan keutamaan. Penting dalam usaha ini, Tuan Yang di-Pertua, adalah untuk 
merangka strategi dan tindakan proaktif untuk menyediakan bentuk-bentuk bantuan 
mengikut realiti yang didepani setiap rakyat pada hari ini agar segala bantuan dapat 
disalurkan secara bersasar dan memenuhi kehendak golongan yang benar-benar 
memerlukan.  



Oleh itu, inisiatif dan strategi yang digariskan di bawah RMKe-12 perlu bersifat cakna dan prihatin kepada isu agihan agar kekayaan, pertumbuhan dan peluang dapat disebarkan merentasi semua golongan rakyat Malaysia khususnya masyarakat pedalaman, bumiputera dan Melayu, Orang Asli dan peribumi Sabah dan Sarawak. Kuncinya adalah pembangunan inklusif atau keterangkuman supaya tidak ada yang akan ketinggalan dengan izin, no one will be left behind. Tuan Yang di-Pertua, sebagai Pengerusi Majlis Pemulihan Negara, saya memikul amanah untuk memastikan segala strategi dan usaha-usaha pemulihan negara yang dirancang dapat dilaksanakan tanpa halangan. Mesyuarat pertama MPN telah memutuskan untuk menubuhkan majlis pemulihan di setiap negeri supaya setiap keputusan dilaksanakan segera dan proses pemulihan dapat benar-benar memberikan manfaat kepada rakyat. #1220. Antara cabaran besar kerajaan ialah menjana hasil negara untuk membiayai lebih banyak program pembangunan fizikal dan sosioekonomi. Kedudukan fiskal negara memerlukan kerajaan bersikap lebih berani untuk memperkasa peranan sektor swasta sebagai enjin pertumbuhan ekonomi menerusi usaha seperti kerjasama sektor awam swasta ataupun public-private partnership, dengan izin. Ini disebabkan sektor swasta mempunyai surplus atau lebihan dalam sumber kewangannya manakala kerajaan mempunyai defisit. Namun demikian, kerajaan mesti memantapkan pengurusan kewangannya dengan memperbaiki sistem kutipan hasil dan menggunakan undang-undang sedia ada untuk menyeragamkan sistem cukai jualan dan perkhidmatan, harmonisation of sales and service tax bagi memperbaiki prestasi kutipan hasil cukai. Ini dapat mengelakkan berlaku ketirisan dan ketidakpatuhan dalam pembayaran cukai yang boleh menjejaskan hasil negara. Peranan syarikat-syarikat berkaitan kerajaan GLC dan GLIC perlu dinilai semula agar aset-aset kerajaan yang ada dapat dioptimumkan untuk membantu memperkukuhkan infrastruktur negara bagi memantapkan proses pemulihan ekonomi dan pertumbuhan ekonomi selanjutnya. GLC diminta supaya tidak bersaing dengan sektor swasta demi mengukuhkan keusahawanan negara kita. Mereka seharusnya melabur dalam bidang yang berimpak tinggi termasuk meneroka pasaran baharu dalam dan luar negara. Sehubungan itu, kerajaan perlu memberikan tumpuan untuk memperkukuhkan sektor-sektor ekonomi yang memberikan sumbangan besar kepada keluaran dalam negara kasar dan menyediakan ekosistem yang kondusif bagi merancakkan pemulihan Malaysia dan menjadikan negara sebagai destinasi mesra perniagaan dan pelaburan yang mempunyai teknologi tinggi dan mempunyai nilai tambah (value added) yang lebih besar. Tumpuan juga perlu diberikan dalam penyediaan peluang pekerjaan meliputi pelbagai sektor moden seperti perkilangan dan perkhidmatan bagi memastikan pembangunan bakat dan modal insan memenuhi keperluan pembangunan sosioekonomi, di samping meneroka potensi pekerjaan baharu terutama melibatkan ekonomi gig dan yang berteraskan era teknologi digital. Kerajaan juga perlu meneruskan tindakan proaktif di bawah Majlis Pekerjaan Negara untuk mencapai sasaran mewujudkan 500,000 peluang pekerjaan pada tahun ini. Setakat ini, 376,000 pencari kerja telah berjaya mendapat pekerjaan di bawah inisiatif kerajaan. Pada permulaan pelaksanaan Rancangan Malaysia Kedua Belas ini, usaha untuk mengenal pasti secara agresif golongan yang menganggur akibat pandemik COVID-19 perlu diberikan keutamaan. Penting dalam usaha ini, Tuan Yang di-Pertua, adalah untuk merangka strategi dan tindakan proaktif untuk menyediakan bentuk-bentuk bantuan mengikut realiti yang didepani setiap rakyat pada hari ini agar segala bantuan dapat disalurkan secara bersasar dan memenuhi kehendak golongan yang benar-benar memerlukan.